ҰБТ: Тест нәтижесі бірден шығарылады
DATE: 13:25, 05 Сәуір 2021 | GMT +5
TITLE: ҰБТ: Тест нәтижесі бірден шығарылады
URL: https://kaz.inform.kz/news/ubt-test-natizhesi-birden-shygarylady_a3772279/
META: DATE: 13:25, 05 Сәуір 2021 | GMT +5
TOTAL WORDS: 144
AUTHOR(S):
TEXT: «Тағы бір артықшылығына тоқталсақ, тест нәтижесі жұмыс күнінің соңында емес, тестілеу нақты аяқталғаннан кейін бірден сол жерде қолжетімді болады. ҰБТ нәтижелерімен келіспеген жағдайда талапкер апелляцияға сол күні, яғни 30 минут ішінде өтініш беруге құқылы», - деді Ә. Тойбаев Орталық коммуникациялар қызметінде. Білім министрлігінің мәліметінше, электронды ҰБТ нәтижелерін өңдеу барысында парақтағы ішінара боялған жауаптардың есептелмей қалуы сияқты техникалық қателердің болуы мүмкін емес. Тестілеудің бұл форматында оқушылар жауап парағын толтыруға уақыт жұмсамай, бұл уақытты тест тапсырмаларын орындауға пайдалана алады. Компьютерлік тестілеудің тағы бір артықшылығы – ҰБТ нәтижелерін тестілеу аяқталғаннан кейін бірден білуге болады. Тестілеу қорытындысы бойынша жиналған ұпай саны экранға шығарылады. Сондай-ақ ҰБТ қатысушысы қандай сұрақтарға қате жауап бергенін бірден көре алады. Бұдан бұрын хабарланғандай, биыл Ұлттық бірыңғай тестілеу электронды форматта өтеді. Ұлттық бірыңғай тестілеуді екі мәрте тапсыруға болады. Таратылған мәліметке қарағанда, тестілеуге 4 сағат беріледі. ҰБТ нәтижесі бойынша талапкерлер ең жоғары 140 балл жинай алады
